Publication: Magyar Közlöny
Issue: MK-2002-43 (Year: 2002, Number: 43)
Era: 1990-2004
Section: — az 1995. évi LXVI. törvény szerinti iratkezelést,
Paragraph Index: 1169

1. Gyakorlati vizsga A gyakorlati vizsga két részbõl áll. 1.1. A jelöltek a szakmai képzést folytató intézménytõl a vizsga elõtt legalább négy hónappal restaurálási vizsgamunka feladatot kapnak. A restaurált vizsgamunkát és a hozzátartozó dokumentációt a szakmai vizsga megkezdése elõtt legalább egy hónappal kötelesek bírálatra leadni. A vizsgamunkát és dokumentációját a szakmai képzést folytató intézmény által felkért bírálók (legalább két bíráló) értékelik, és érdemjeggyel minõsítik. A szakmai képzést folytató intézmény gondoskodik arról, hogy a szakmai vizsgabizottság az értékelést a vizsgamunkával és annak dokumentációjával együtt a szakmai vizsga megkezdése elõtt 15 nappal megkapja. 1.2. A jelölt a szakmai vizsgán ismerteti a vizsgamunkaként restaurálásra kapott mûtárgy jelentõségét, funkcióját, bemutatja a tárgy restaurálás elõtti állapotát, a restaurálás etikai és technikai problémáit, azok megoldásait és az alkalmazott módszereket. A vizsgabizottság tagjai kérdéseket tehetnek fel a vizsgázónak a vizsgamunkával kapcsolatban, és a vizsgamunka érdemjegyét figyelembe véve állapítják meg a szakmai gyakorlati osztályzatot.

Source: https://magyarkozlony.hu/hivatalos-lapok/64ebf3aed713276380303c2bff2be3b8fff5a054/dokumentumok/702ffd5429fdf78b675b7dee4704804e52733bb5/letoltes